BIG3

BIG3 היא ליגת כדורסל אמריקאית המשוחקת בשיטת שלוש על שלוש. על אף שהנהלת הליגה אינה מקושרת לליגת ה-NBA, מיועדת ליגת ה-BIG3 בעיקר לשחקני עבר ב-NBA. הליגה יוסדה על ידי הראפר אייס קיוב ואיש הבידור ג'ף קווטינטס, אשר הכריזו על הקמתה באופן רשמי ב-11 בינואר 2017. שחקן העבר קלייד דרקסלר משמש כקומישינר של הליגה מאז מרץ 2018. משחקי הליגה נערכים מדי שנה בחודשים יוני עד אוגוסט, ומשודרים ברשת הטלוויזיה האמריקאית פוקס.

בשלוש העונות הראשונות זכו באליפות קבוצות "Trilogy", "Power", ו-"Triplets", בהתאמה. בשנת 2020 לא פעלה הליגה בשל מגפת הקורונה.

מבנה הליגה
שמאל|ממוזער|200px|אייס קיוב, אחד ממייסדי הליגה
בליגה משתתפות 12 קבוצות בסך הכול, ובכל קבוצה שישה שחקנים (או שבעה שחקנים במקרה שאחד השחקנים פצוע). הליגה נערכת במתכונת של שישה משחקים בכל שבוע, בשני מחזורים שבועִיים. במחזור התשיעי נערכים משחקי פלייאוף, כאשר המדורגת ראשונה מתמודדת מול הרביעית, והמדורגת שנייה מתמודדת מול השלישית. שתי הקבוצות המנצחות מתחרות זו בזו במחזור העשירי, במשחק על אליפות הליגה.

בעונות 2017 ו-2018 השתתפו בליגה 8 קבוצות בלבד, ולקראת עונת 2019 הצטרפו 4 קבוצות נוספות.

עד עונת 2024 הייתה הליגה עצמה הבעלים של כל הקבוצות, ואלו לא היו משויכות למיקום גאוגרפי כזה או אחר. החל מעונת 2025 יימכרו זכויות הניהול בקבוצות ליזמים פרטיים המייצגים שווקים מקומיים, כך שהקבוצות ייצגו ערים, בדומה לנהוג בליגות אחרות.

חוקים
להלן עיקרי החוקים של ליגת ה-BIG3:
 המשחק נערך על חצי מגרש כדורסל, עם סל אחד.
 הקבוצה הראשונה שקולעת 50 נקודות מנצחת במשחק.
 הפסקת המחצית נערכת כאשר אחת הקבוצות מגיעה ל-25 נקודות.
 על הקבוצה המנצחת להוביל בפער של 2 נקודות לפחות בסיום המשחק (אם תוצאת המשחק מגיעה ל-50–49, נמשך המשחק עד שאחת הקבוצות מובילה בפער של 2 נקודות לפחות).
 שעון הזריקות מונה 14 שניות.
 לאחר קליעת סל עובר הכדור לקבוצה היריבה, אשר מוציאה אותו מקו מחצית המגרש.
 לאחר לקיחת ריבאונד הגנה, על אחד משחקני הקבוצה לצאת עם הכדור מעבר לקשת השלוש בטרם תוכל לזרוק לסל.
 מרחק קשת השלוש מהסל זהה לקשת בליגת ה-NBA.
 קליעה מתוך קשת השלוש מזכה ב-2 נקודות, וקליעה מעבר לה מזכה ב-3 נקודות.
 במרחק של כשני מטרים מעבר לקשת השלוש מצויים שלושה אזורים שקליעה מהם מזכה ב-4 נקודות.
 עבירה על שחקן בזמן זריקה תזכה אותו בזריקות עונשין אחת ששווה שתי נקודות.
 עבירה על שחקן בזמן שזרק מעבר לקשת השלוש תזכה אותו בזריקה פנויה מעבר לקשת, ששווה שלוש נקודות.
 אין הגבלה למספר העבירות האישיות המותרות במשחק.
 החל מהעבירה הקבוצתית החמישית בכל מחצית, כל עבירה מזכה את הקבוצה היריבה בזריקה אחת מקו העונשין והחזקה בכדור.
 עבירה טכנית מזכה את הקבוצה היריבה בשתי זריקות מקו העונשין והחזקה בכדור. כל עבירה טכנית נוספת מזכה את הקבוצה היריבה בארבע זריקות מקו העונשין והחזקה בכדור.
 לשחקן תוקף אסור לשהות ברחבת העונשין יותר משלוש שניות ללא זריקת הכדור לסל. הגבלה זו לא חלה על שחקני הגנה.

סגלי הקבוצות לעונת 2021
שמאל|ממוזער|220px|ג'וש סמית', קפטן קבוצת "Bivouac"
שמאל|ממוזער|220px|ניק יאנג, קפטן קבוצת "Enemies"
שמאל|ממוזער|220px|נייט רובינסון, קפטן קבוצת "Tri-State"
שמאל|ממוזער|220px|ג'ו ג'ונסון, קפטן קבוצת "Triplets"
 קבוצה  מאמן  שחקנים Three Headed Monster  גארי פייטון  רשארד לואיס (קפטן)  רג'י אוונס  מחמוד עבדול-ראוף  קווין מרפי  ממאדו אנדיי Three's Company  מייקל קופר  דרמאר ג'ונסון (קפטן)  מריו צ'למרס  דרו גודן  ג'רמי פארגו  ראיין הולינס Aliens  ריק מהורן  גרג אודן (קפטן)  שאנון בראון  ברנדון ראש  רנאלדו בולקמן  אנדרה אוונס Ball Hogs  ריק בארי  בראיין סקלבריני (קפטן)  ליאנדרו ברבוזה  ספנסר הוז  ג'ודי מיקס  ויל מקדונלד Bivouac  רג'י ת'יאוס  ג'וש סמית' (קפטן)  מריס ספייטס  ויל ביינום  ג'וליאן רייט  אלונזו ג'י Enemies  גילברט ארינאס  ניק יאנג (קפטן)  ג'ורדן היל  פרי ג'ונס  אלייז'ה סטיוארט  אייזאה אוסטין Ghost Ballers  ג'ורג' גרווין  ריקי דייוויס (קפטן)  קרייג סמית'  כריס ג'ונסון  צ'יין גאדסון  מייק טיילור Killer Threes  צ'ארלס אוקלי  פרנקלין סשן (קפטן)  דונטה גרין  סי. ג'יי. ווטסון  אדי קרי  ג'וש פאוול Power  ננסי ליברמן  קטינו מובלי (קפטן)  גלן דייוויס  ג'ו אלכסנדר  רויס וייט  דושאן בולוט Tri-State  ג'וליוס ארווינג  נייט רובינסון (קפטן)  ג'ייסון ריצ'רדסון  לארי סנדרס  ארל קלארק  טוני רוטן Trilogy  סטיבן ג'קסון  ג'רט ג'ק (קפטן)  אמיר ג'ונסון  אייזאה בריסקו  ג'יימס וייט  קינטל וודס Triplets  ליסה לסלי  ג'ו ג'ונסון (קפטן)  אל ג'פרסון  אלן אנדרסון  ג'נרו פארגו  ג'מאריו מון  סרג'ריו גיפסון

קישורים חיצוניים




הערות שוליים

קטגוריה:ליגות כדורסל בארצות הברית
קטגוריה:תחרויות כדורסל 3X3